stanford-oval/wikipedia huggingface dataset:
Stanstedin lentoasema
Maaliikenne

Stanstedin terminaalin alla on rautatie, josta on useita yhteyksiä Lontooseen, Cambridgeen ja muualle Keski-Englantiin. Stansted Express -juna Lontoon Liverpool Streetiltä liikennöi viidentoista minuutin välein, ja matka kestää 45 minuuttia.
Samalle Lontoon asemalle ja muualle lähiympäristöön pääsee myös linja-autolla, joka maksaa junaa vähemmän mutta kestää kauemmin. Linja-autoasema on terminaalirakennuksen vieressä, ja suuren osan liikenteestä ajaa National Express.
Autolla Stanstediin pääsee M11- ja A120-teitä pitkin. Pitkäaikainen pysäköintialue on terminaalin lähiympäristössä, josta on linja-autoyhteys itse terminaaliin. Terminaalin vieressä olevat pysäköintialueet ovat lyhyitä käyntejä varten.
Terminaali

Stanstedin lentokentällä on yksi terminaali. Terminaalin palveluihin kuuluu valuutanvaihto, myöhästyneen matkatavaran toimisto, useita kauppoja ja ravintoloita sekä Internet-yhteys ja pelihalleja. Autonvuokraus ja taksin tilaaminen on niin ikään mahdollista. Terminaalirakennuksen suunnitteli Foster Associates, ja siinä on ylösalaisin olevien pyramidikehikoiden tukema "kelluva katto". Jokaisen kattoristikon alla on pilari, jossa sijaitsee kattovalot, ilmanvaihto, vesi, puhelin- ja sähköpistokkeet. Terminaalirakennus on käytännössä yksi suuri halli, joka tekee siitä helposti muunneltavan vaatimusten muuttuessa ajan myötä. Lentokenttä on suunniteltu niin että matkustajilla on esteetön kulku pysäköintialueelta lähtöselvityksen kautta lennon portille, kaikki yhdellä tasolla. Lentokenttä ei tästä syystä kuitenkaan sovellu lentokonespottaukseen; itse kentälle nähdäkseen pitää mennä matkalipun kanssa turvatarkastuksen läpi.
Kaappaukset

Stanstedin kentän suuren koon vuoksi lentokoneita on mahdollista eristää kauemmas terminaalista ja tavallisista pysähdyskohdista. Stanstedillä on myös varta vasten rakennetut tilat kaapattujen koneiden hoitamiseen. Tästä syystä Stansted on valittu vaaralle alttiina olevien lentojen määränpääksi. Kaapattuja tai pommilla uhattuja koneita on useaan otteeseen ohjattu laskeutumaan Stanstedin kentälle, joskus muista Euroopan maista asti. Kaikki tällaiset tapaukset ovat päättyneet onnellisesti. Tästä huolimatta lentokentän henkilöstö harjoittelee suurista turvahälytyksistä selviytymistä yhdessä Essexin poliisin kanssa.
Lentoyhtiöt ja kohteet

Air Malta (Malta)
CSA Czech Airlines (Praha)
Cyprus Airways (Lárnkca, Páfos)
Eastern Airways (Manchester)
EasyJet (Alicante, Almería, Asturias, Amsterdam, Barcelona, Bari, Basel, Belfast, Bilbao, Bologna, Kööpenhamina, Edinburgh, Faro, Glasgow, Grenoble, Ibiza, Ljubljana, Lyon, Málaga, München, Napoli, Newcastle, Nizza, Palma, Praha, Tallinna, Valencia)
El Al (Tel Aviv)
Euromanx (Mansaari)
Flyglobespan (Edinburgh, Geneve, Glasgow, Teneriffa)
Germanwings (Köln, Stuttgart)
Iceland Express (Reykjavik)
Norwegian Air Shuttle (Bergen, Oslo, Trondheim)
Ryanair (Aarhus, Alghero, Almería, Altenburg, Ancona, Barcelona, Bergerac, Berlin Schönefeld, Biarritz, Brescia, Brindisi, Brno, Bydgoszcz, Carcassonne, Cork, Derry, Dinard, Dublin, Eindhoven, Erfurt, Esbjerg, Forli, Frankfurt–Hahn, Friedrichshafen, Gdańsk, Genova, Girona, Glasgow-Prestwick, Göteborg City, Granada, Graz, Grenoble, Haugesund, Jerez, Karlsruhe, Kaunas, Kerry, Klagenfurt, Knock, Krakova, La Rochelle, Limoges, Linz, Łódź, Lyypekki, Malmö, Milano Bergamo, Montpellier, Munster, Murcia, Niederrhein, Newquay, Nimes, Porto, Oslo Torp, Palermo, Pau, Perpignan, Pescara, Pisa, Poitiers, Poznań, Reus, Riika, Rochefort, Rodez, Rooma Ciampino, Rzeszów, Salzburg, Santander, Shannon, Saint-Étienne, Tukholma-Skavsta, Szczecin, Tampere, Toulon, Tours, Trieste, Torino, Turku, Valencia, Valladolid, Venetsia, Wrocław, Zaragoza)
Transavia (Rotterdam)
Aiheesta muualla

Wikimedia Commonsissa on kuvia tai muita tiedostoja aiheesta .
Stanstedin lentokentän kotisivut
Ajoväylä kartta ja statistinen ilmianto
Stansted Express junayhteydet
Stansted Airport (Arkistoitu – Internet Archive)
National Express linja-autoyhteydet
BBC:n artikkeli Stanstedin lentokentän asemasta "kaapparikenttänä"
Yhdistyneen kuningaskunnan lentoasemat
| --- | --- |
Lontoo::  City • Gatwick • Heathrow • Luton • Stansted •  Ashford • Southend
Englanti::  Birmingham • Blackpool • Bournemouth • Bristol • Coventry • Doncaster-Sheffield • Durham Tees Valley • East Midlands • Exeter • Humberside • Leeds-Bradford • Liverpool • Manchester • Newcastle • Newquay • Norwich • Southampton • Brighton • Land’s End • Plymouth City • St. Mary’s
Skotlanti:  Aberdeen • Edinburgh • Glasgow International • Glasgow Prestwick • Inverness • Sumburgh • Barra • Benbecula • Campbeltown • Dundee • Fair Isle • Islay • Kirkwall • Lerwick • North Ronaldsay • Papa Westray • Stornoway • Tiree • Westray • Wick 
Wales::  Cardiff
Pohjois-Irlanti::  Belfast City • Belfast International • Derry
Kruununsiirtomaat::  Alderney • Guernsey • Mansaari • Jersey
Merentakaiset alueet::  Anguilla • Ascension • Bermuda • Ambergris Cays • Anegada • Beef Island • Virgin Gorda • Little Cayman • Cayman Brac • Grand Cayman • Mount Pleasant • Port Stanley • Gibraltar • Montserrat • Saint Helena • Grand Turk • Middle Caicos • North Caicos • Pine Cay • Providenciales • Salt Cay • South Caicos
Stanstedin lentokentän edessä olevalla nurmikolla on kesäisin joukko ihmisiä odottamassa lentoaan
Artūrs Kulda

| Artūrs Kulda |
| --- | --- |

Henkilötiedot
Syntynyt: 25. heinäkuuta 1988 Leipzig, Itä-Saksa
Kansalaisuus:   Latvia
Jääkiekkoilija
Pelipaikka:  puolustaja
Maila:  vasen
Pituus:  188 cm
Paino:  97 kg
Pelaajaura
Pääsarjaura:  2009–
Aik. seurat:  HK Prizma Riika (LAT) TsSKA Moskova II (RUS-3) Chicago Wolves (AHL) Atlanta Thrashers (NHL) St. John’s IceCaps (AHL) Winnipeg Jets (NHL) Sibir Novosibirsk (KHL) Salavat Julajev Ufa (KHL) Jokerit (KHL) Kunlun Red Star (KHL) HC Sparta Praha (ČEL) Dinamo Riika (KHL) Severstal Tšerepovets (KHL) Nürnberg Ice Tigers (DEL) Krefeld Pinguine (DEL) Villacher SV (ICEHL)
NHL-varaus:  200. varaus, 2006 Atlanta Thrashers
Artūrs Kulda (s. 25. heinäkuuta 1988 Leipzig, Itä-Saksa) on latvialainen jääkiekkoilija. Kulda on pelannut useassa KHL-seurassa, kaksi kautta Saksan DEL-liigassa ja Pohjois-Amerikassa. NHL-liigassa hänellä on 15 ottelua.
Ura > Pohjois-Amerikka 2006-2012

Juniorivuosinaan Kulda pelasi muun muassa Riian Prizmassa sekä Peterborough Petesin OHL-joukkueessa.
Sen jälkeen hän siirtyi Chicago Wolvesin AHL-joukkueeseen, ja kaudella 2009–2010 hän pelasi neljä ottelua NHL:ssä Atlanta Thrashersin riveissä AHL:n ohella. Myös seuraava kausi meni hänellä Chicago Wolvesissa AHL:ssä. Kaudella 2011–2012 Kulda siirtyi Winnipeg Jetsin NHL-joukkueeseen, pelaten joukkueessa yhdeksän ottelua. Hän pelasi suurimman osan kaudesta Jetsin farmijoukkueessa St. John’s IceCapsissa AHL:ää.
Ura > Siirtyminen Eurooppaan 2012-

Kaudeksi 2012–2013 Kulda siirtyi KHL:ssä pelaavaan Sibir Novosibirskiin. Sieltä hän siirtyi maaliskuussa 2013 takaisin Winnipegiin. Hän ei kuitenkaan pelannut keväällä 2013 yhtään NHL-ottelua. Kaudeksi 2013–2014 Kulda siirtyi KHL:ssä pelaavaan Salavat Julajev Ufaan.
Lokakuussa 2015 Kulda solmi vuoden mittaisen sopimuksen Helsingin Jokereiden kanssa. Huhtikuussa 2016 hän solmi vuoden jatkosopimuksen Jokereiden kanssa.
Kesäkuussa 2017 Kulda siirtyi KHL-joukkue Kunlun Red Stariin. Keväällä 2018 Kulda siirtyi loppukaudeksi Tšekin pääsarjaan Sparta Prahan joukkueeseen.
Kauden 2018-19 Kulda pelasi Severstal Tšerepovetsissa, jonka jälkeen hän palasi kaudeksi 2019-20 kotimaahansa Latviaan ja Dinamo Riian KHL-joukkueen riveihin. Hän ehti pelata Dinamossa vain 6 ottelua, kunnes hän siirtyi edelliskauden joukkueeseen, Severstal Tšerepovetsin riveihin loppukauden mittaisella sopimuksella.
Kulda siirtyi kaudeksi 2020–2021 Saksan DEL-liigan Nürnberg Ice Tigersiin. Siellä hän pelasi yhden kauden ja teki sitten sopimuksen saman sarjan Krefeld Pinguinen kanssa.
Ura > Maajoukkueura

Kulda on edustanut Latviaa MM-kilpailuissa vuosina 2010, 2011, 2013, 2014, 2017, 2019, 2021 ja 2022.
Miks Indrašis

| Miks Indrašis |
| --- | --- |
 Miks Indrašis, 2023
Henkilötiedot
Syntynyt: 30. syyskuuta 1990 (ikä 34) Riika, Latvian SNT, Neuvostoliitto
Kansalaisuus:   Latvia
Jääkiekkoilija
Pelipaikka:  oikea laitahyökkääjä
Maila:  vasen
Pituus:  193 cm
Paino:  90 kg
Seura
Seura:  Brynäs IF
Sarja:  HockeyAllsvenskan
Pelaajaura
Pääsarjaura:  2005–
Aik. seurat:  HK Liepājas Metalurgs (Latvia/BXL) SK LSPA/Riika (Latvia) HK Riika 2000 (BXL) Dinamo-Juniors Riika (BXL) Dinamo Moskova (KHL) Dinamo Riika (KHL) Vitjaz Podolsk (KHL) Admiral Vladivostok (KHL) EHC Biel (NL) Schwenninger Wild Wings (DEL)
Miks Indrašis (s. 30. syyskuuta 1990 Riika, Latvian SNT, Neuvostoliitto) on latvialainen jääkiekkoilija, joka pelaa Ruotsin toiseksi korkeimmalla sarjatasolla HockeyAllsvenskan-joukkue Brynäs IF:ssä.
Ura > Seuraura

Indrašis on riikalaisen LB:n kasvatti. Hän debytoi Latvian pääsarjassa vain 14-vuotiaana HK Liepājas Metalurgsissa kaudella 2005–2006. Seuraavan kerran Indrašis pelasi miesten pelejä Latvian toiseksi korkeimmalla sarjatasolla SK LSPA/Riian riveissä kaudella 2007–2008 ja kaudella 2008–2009 hän pelasi joukkueessa. Kaudella 2009–2010 Indrašis pelasi siellä Latvian pääsarjaa sekä Valko-Venäjän Ekstraligaa HK Riika 2000:n paidassa. Kauden 2009–2010 hän pelasi Extraligaa Dinamo-Juniors Riiassa, jonka sisäisen maalipörssin Indrašis voitti ja jakoi sisäisen pistepörssin voiton Jānis Straupen kanssa tehoilla 20+19=39. Hän jakoi koko liigan maalipörssin kuudennen sijan kolmen muun pelaajan kanssa.
Kauden 2010–2011 Indrašis pelasi Venäjän nuorten sarjaa, MHL:ää HK Riiassa, jonka sisäisen piste- ja syöttöpörssin hän voitti tehoilla 21+32=53. Kaudella 2011–2012 Indrašis pelasi peräti neljässä eri seurajoukkueessa. Hän pelasi valtaosan kaudestaan Ekstraligaa HK Liepājas Metalurgsissa ja ison osan myös MHL:ää HK Riiassa, jonka paras pistemies Indrašis oli kevään 2012 pudotuspeleissä Juris Upītisin ja Roberts Bukartsin kanssa tehoilla 3+3=6. Hän pelasi myös yhden KHL-ottelun Dinamo Riiassa ja vahvisti kevään 2012 pudotuspeleissä myös HK Juniors Riikaa Latvian pääsarjassa. Toukokuussa 2012 Indrašis teki kolmivuotisen jatkosopimuksen Dinamo Riian KHL-joukkueen kanssa.
Varsinaisella KHL:n tulokaskaudellaan 2012–2013 Indrašis teki 43 runkosarjaottelussa tehot 14+12=26, joilla hän oli Dinamo Riian kolmanneksi paras pistemies. Indrašis voitti kauden päätteeksi KHL:n pudotuspelien ulkopuolelle jääneiden joukkueiden kesken pelatun turnauksen, Nadežda Cupin. Kaudella 2014–2015 hän oli Riian paras maalintekijä ja neljänneksi paras pistemies tehoilla 16+15=31.
Ura > Maajoukkueura

Indrašis edusti Latviaa Sotšin olympiakisoissa 2014 sekä niiden karsinnoissa. Hän pelasi myös MM-kilpailuissa vuosina 2012, 2013, 2014 ja 2015. Indrašis oli vuoden 2012 turnauksessa Latvian paras pistemies ja maalintekijä tehoilla 3+2=5. Hänet palkittiin joukkueen top-3-pelaajana.
Indrašis pelasi myös alle 20-vuotiaiden MM-kilpailuissa vuonna 2010 sekä alle 18-vuotiaiden I-divisioonan MM-kilpailuissa vuonna 2008, jolloin hän voitti B-lohkon hopeaa ja palkittiin turnauksen parhaana hyökkääjänä.
Ansa vanhemmille (vuoden 1998 elokuva)

| Ansa vanhemmille> The Parent Trap |
| --- | --- |

Ohjaaja:  Nancy Meyers
Käsikirjoittaja:  Charles Shyer Nancy Meyers David Swift
Tuottaja:  Charles Shyer
Säveltäjä:  Alan Silvestri
Kuvaaja:  Dean Cundey
Leikkaaja:  Stephen A. Rotter
Tuotantosuunnittelija:  Dean Tavoularis
Pukusuunnittelija:  Penny Rose
Pääosat:  Dennis Quaid Natasha Richardson Lindsay Lohan Elaine Hendrix
Valmistustiedot
Valmistusmaa:   Yhdysvallat
Tuotantoyhtiö:  Walt Disney Productions
Levittäjä:  InterCom Netflix Disney+
Ensi-ilta:   29. heinäkuuta 1998  11. joulukuuta 1998
Kesto:  127 min
Alkuperäiskieli:  englanti
Budjetti:  15,5 miljoonaa dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Ansa vanhemmille (The Parent Trap) on vuonna 1998 ensi-iltansa saanut yhdysvaltalainen elokuva, joka on uudelleenfilmatisointi vuoden 1961 samannimisestä perhe-elokuvasta. Uudelleenfilmatisoinnin ohjasi Nancy Meyers ja tuotti Charles Shyer. Shyer ja Meyers myös käsikirjoittivat elokuvan.
Elokuvan pääosassa on Lindsay Lohan kaksoisroolissa. Hän esittää kaksostyttöjä, jotka tapaavat toisensa vahingossa sen jälkeen, kun heidät erotettiin heidän synnyttyään. Kaksosten eronneita vanhempia esittävät Dennis Quaid ja Natasha Richardson.
Molemmat elokuvat on tehty Erich Kästnerin kirjan Lisen ja Lotten salaisuus sekä vuoden 1936 elokuvan Kolme ovelaa tyttöä pohjalta. Siinä pääosaa näytteli Deanna Durbin.
Juoni

Nick Parker (Dennis Quaid) ja Elizabeth James (Natasha Richardson) tapasivat ja menivät naimisiin risteilyllä RMS Queen Elizabeth 2:lla. He saivat kaksostytöt, Hallien ja Annien (Lindsay Lohan), mutta pari erosi ja menetti yhteyden toisiinsa. Nick kasvatti Hallien Napan piirikunnassa Kaliforniassa viinitilalla ja kuuluisaksi hääpukusuunnittelijaksi kohonnut Elizabeth kasvatti Annien Lontoossa. He eivät kertoneet tytöille toisistaan.
Risteilyn jälkeen tarina hyppää kahdentoista vuoden päähän kesään, jolloin Nick ja Elizabeth laittavat tytöt vahingossa samalle kesäleirille. Kaksosten tavattua toisensa he alkavat tehdä toisilleen piloja, mikä kuitenkin päättyy yhden leiriohjaajan langettua Hallien ansaan. Kaksoset erotetaan muista tytöistä omaan mökkiinsä. Hallie ja Annie saavat yhdessä asuessaan tietää, että he syntyivät samana päivänä ja heillä molemmilla on revennyt hääkuva vanhemmistaan. Tyttöjen ymmärrettyä kaksosuutensa he punovat juonen, jonka avulla voivat tavata aiemmin tuntemattomat vanhempansa.
Leirin päätyttyä juoni onnistuu: Hallie lähtee Lontooseen jossa hän tapaa äitinsä, isoisänsä ja hovimestari Martinin. Annie lähtee Kaliforniaan jossa hän tapaa isänsä, taloudenhoitaja Chessyn, Sammy-koiran ja Nickin nuoren morsiamen Meredithin (Elaine Hendrix), joka on kiinnostunut vain Nickin rahoista. Meredithiin turhautunut Annie soittaa Hallielle ja suostuttelee tämän tuomaan Elizabethin Kaliforniaan purkamaan kihlauksen. Pian kaikki muut paitsi Nick ja Meredith saavat tietää vaihdosta ja heidän perheensä toivottaa heidät kyynelsilmin tervetulleiksi.
Aikomuksenaan saattaa Nick ja Elizabeth yhteen Annie, Hallie, Isoisä, Chessy ja Martin järjestävät heille tapaamisen sanfranciscolaiseen hotelliin. Nick ja Elizabeth tapaavat toisensa vihdoin. Nick saa tietää vaihdosta ja kaksoset järjestävät vanhemmilleen kynttiläillallisen jahdilla, joka on koristeltu muistuttamaan heidän ensitapaamistaan. Päivällisellä Elizabeth sanoo ettei Nick seurannut häntä hänen lähdettyään. He tekevät suunnitelmia siitä, kuinka kaksoset voisivat viettää yhdessä lomia, mutta päättävät olla jatkamatta omaa suhdettaan.
Hallie ja Annie eivät pidä ajatuksesta, joten he pakottavat vanhempansa viemään heidät leireilemään olemalla kertomatta kumpi on kumpi. Elizabethin suostuteltua Nickin ottamaan mukaan Meredithin hänen sijastaan, kaksoset tekevät Meredithille joukon kepposia. Meredith raivostuu ja pakottaa miehen valitsemaan hänen ja tytärtensä välillä. Nick valitsee kaksoset ja Meredith purkaa kihlauksen.
Meredithin lähdettyä Nick näyttää Elizabethille viinikokoelmansa, johon kuuluu myös se jota he joivat häissään. Elizabeth liikuttuu eleestä ensin, mutta muuttaa mielensä ja palaa Lontooseen Annien kanssa. Kuitenkin Elizabethin ja Annien päästyä kotiin he löytävät sieltä heitä odottavat Hallien ja Nickin, jotka lensivät sinne heitä nopeammin. Elizabeth on uusista häistä peloissaan, mutta hän luottaa Nickin itsevarmuuteen.
Lopputeksteissä on kuvia Nickin ja Elizabethin toisista häistä QE2:lla, joissa kaksoset ovat morsiusneitoja. Lisäksi kuvissa näkyy Martin antamassa Chessylle kihlasormusta.
Näyttelijät

| 0 | 1 | 2 |
| --- | --- | --- |
|   Lindsay Lohan   | … |   Hallie Parker/Annie James   |
|   Dennis Quaid   | … |   Nick Parker   |
|   Natasha Richardson   | … |   Elizabeth James   |
|   Elaine Hendrix   | … |   Meredith Blake   |
|   Lisa Ann Walter   | … |   Chessy   |
|   Simon Kunz   | … |   Martin   |
|   Polly Holliday   | … |   leirinpitäjä Marva Kulp Sr.   |
|   Maggie Wheeler   | … |   leiriavustaja Marva Kulp Jr.   |
|   Ronnie Stevens   | … |   isoisä   |
|   Joanna Barnes   | … |   Vicki Blake   |
Viittaukset > Viittaukset vuoden 1961 versioon

Koska elokuva on samannimisen vuoden 1961 elokuvan uudelleenfilmatisointi, siinä on monia viittauksia aiempaan elokuvaan. Näitä ovat muun muassa:
Sherman Brothersin laulun "Let's Get Together" käyttö
Meredith puhuu "pastori Mosbylle", alkuperäisen elokuvan hahmolle
Osa dialogista on lähes identtistä vuoden 1961 elokuvan kanssa
Näyttelijä Joanna Barnes näytteli alkuperäisessä elokuvassa Meredithin kaltaista Vickyä. Uudessa versiossa hän näytteli Meredithin Vicky-nimistä äitiä.
Kahden kepin lyönti yhteen puumien varalta, vaikkei puumia olekaan, on otettu vuoden 1961 elokuvasta.
Viittaukset > Viittaukset populaarikulttuuriin

Hallien saavuttua Lontooseen hän kävelee äitinsä kanssa yhdessä yli tien. Se on Abbey Road, jolla ovat samanlaiset autot kuin The Beatlesin Abbey Road -levyn kannessa. Taustalla soi George Harrisonin "Here Comes the Sun" ja kuva jopa pysähtyy hetkeksi.
Musiikki, joka soi Hallien ja Annien marssiessa eristysmökkiin, on elokuvasta Suuri pakoretki kohtauksesta, jossa Steve McQueenin hahmoa marssitetaan vankilaan.
Tytöt viittaavat Meredithiin Cruella de Vilinä lukuisissa kohtauksissa.
Nick näkee Elizabethin hotellissa ensimmäisen kerran hissin ovien mennessä hänen edestään kiinni. Sama kohtaus on vuoden 1940 elokuvassa Lempivaimoni ja sen uudelleenfilmatisoinnissa Sänky kolmelle.
Elokuvassa on viittaus Taksikuskiin, kun Hallie kysyy "You talkin' to me?" ja Meredith vastaa "What are you, Robert De Niro?".
Angles-sur-l’Anglin

Sainte Croix -kappeli ja silta Anglin-joen yli.
Angles-sur-l’Anglin on Ranskan kunta Uuden-Akvitanian alueella Viennen departementin itärajalla. Asukasluku vuonna 2014 oli 384. Kunta kuuluu departementissaan Montmorillonin kantoniin Montmorillonin arrondissementissa.
Nimensä mukaisesti Anglin-joen varrella sijaitseva Angles-sur-l’Anglin kuuluu kauneimpien ranskalaiskylien järjestöön Les Plus Beaux Villages de France. Kunnan nähtävyyksiin kuuluvat Roc-aux-Sorciersin kalliomaalaukset.
Aiheesta muualla

Kuvia tai muita tiedostoja aiheesta Angles-sur-l’Anglin Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Angles-sur-l'Anglin
Käännös suomeksi
Antonio Lamela

| Antonio Lamela |
| --- | --- |
 Antonio Lamela vuonna 2010.
Henkilötiedot
Syntynyt: 18. joulukuuta 1926 Madrid
Kuollut: 1. huhtikuuta 2017 (90 vuotta) Madrid
Ammatti:  arkkitehti
Muut tiedot
Koulutus: Madridin teknillinen yliopisto
Antonio Lamela Martínez (18. joulukuuta 1926 Madrid – 1. huhtikuuta 2017 Madrid)  oli espanjalainen arkkitehti. Hän oli yksi tuotteliaimmista espanjalaisista nykyarkkitehdeista.
Lamelo saattoi päätökseen Santiago Bernabéun jalkapallostadionin uudistamisen ja laajennuksen (1988).
Hän suunnitteli yhdessä Richard Rogersin kanssa Madrid–Barajasin lentoaseman neljännen terminaalin, joka otettiin käyttöön helmikuussa 2006.
Tunnettuja rakennuksia

Asuinrakennukset, Calle de O'Donnell 33, Madrid, 1956
Motel El Hidalgo, Valdepeñas, 1959
Hotel Melía Princesa, Madrid, 1963
Toimistorakennus, Calle de O’Donnell 34, Madrid, 1964
Torres de Colón, Plaza de Colón, Madrid, 1967
Edificio Pirámide ("Pyramidi"), Paseo de la Castellana 31, Madrid, 1972
Toimistorakennus, Calle de Génova 27, Madrid, 1973
Condominio "Laroc", Coral Gables, Floridan osavaltio, 1984
Santiago Barnebéun stadionin laajennus, 1988
Madrid–Barajasin lentoaseman terminaali 4, 1997
Kuvagalleria

Calle de O'Donnell 33, Madrid
Motel Hidalgo, Valdepeñas
Torres de Colón, Madrid
"Pyramidi",  Paseo de la Castellana 31, Madrid
Hotel Melía Princesa, Madrid
Calle de Génova 27, Madrid
Calle de O’Donnell 34, Madrid
Santiago Barnebéun stadionin laajennus, Madrid
Terminaali 4, Madrid–Barajasin lentoasema, Madrid
Käännös suomeksi
Alien vs. Predator

Alien vs. Predator on Alien- ja Predator-elokuvasarjoihin perustuvaa sarja, josta on julkaistu muun muassa elokuvia, videopelejä ja sarjakuvia.
Elokuvat

Alien vs. Predator (2004)
Aliens vs. Predator 2 (2008)
Videopelit

Alien vs. Predator (1993)
Alien vs. Predator (1994)
Aliens versus Predator (1999)
Aliens versus Predator 2 (2001)
Aliens vs. Predator (2010)
Sarjakuvat

Aliens versus Predator
Aliens vs. Predator vs. The Terminator
Aliens vs. Predator/Witchblade/Darkness: Mindhunter
Aliens vs. Predator/Witchblade/Darkness: Overkill
Superman & Batman vs. Aliens & Predator
Aliens/Predator: Deadliest of the Species
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Alien vs. Predator”, voi hakea sivunnimihaulla, laajalla sivunnimihaulla tai tekstihaulla.
Ralfs Freibergs

| Ralfs Freibergs |
| --- | --- |

Henkilötiedot
Syntynyt: 17. toukokuuta 1991 (ikä 33) Riika, Latvian SNT, Neuvostoliitto
Kansalaisuus:   Latvia
Jääkiekkoilija
Pelipaikka:  puolustaja
Maila:  vasen
Pituus:  180 cm
Paino:  87 kg
Pelaajaura
Pääsarjaura:  2008–
Aik. seurat:  HK Prizma/Hanza Riika (Latvia) Dinamo-Juniors Riika (BXL) Ontario Reign (ECHL) St. John's IceCaps (AHL) Toledo Walleye (ECHL) Berani Zlín (ČEL) HC Kometa Brno (ČEL) HC Třinec (ČEL) Dinamo Riika (KHL) Iserlohn Roosters (DEL) HC Litvínov (ČEL)
Ralfs Freibergs (s. 17. toukokuuta 1991 Riika, Latvian SNT, Neuvostoliitto) on latvialainen jääkiekkopuolustaja. Hän on pelannut ammattilaisurallaan Pohjois-Amerikassa AHL- ja ECHL-sarjoissa sekä Venäjän KHL-liigan Dinamo Riiassa. Lisäksi hän on pelannut Tšekin pääsarjassa ja Saksan DEL-liigassa. Latviaa hän on edustanut seitsemissä MM-kilpailuissa ja kahdessa olympiaturnauksessa.
Ura > Maajoukkueura

Freibergs pelasi alle 18-vuotiaiden I-divisioonan MM-kilpailuissa vuosina 2008 ja 2009. Freibergs jakoi vuoden 2008 turnauksen B-lohkon tehotilaston voiton joukkuetovereidensa Edgars Dīķisin ja Aldis Popensin kanssa lukemalla +7. Hän voitti hopeaa. Vuoden 2009 turnaus päättyi B-lohkon kultaan ja nousuun seuraavaksi vuodeksi pääsarjaan. Freibergs pelasi myös alle 20-vuotiaiden MM-kilpailuissa vuosina 2009, 2010 ja 2011. Viimeksi mainitussa turnauksessa Latvia pelasi I-divisioonan A-sarjassa, jonka kultaa joukkue voitti ja nousi taas seuraavaksi vuodeksi pääsarjaan. Freibergs palkittiin turnauksen parhaana puolustajana.
Freibergs edusti Latviaa vuoden 2013 MM-kilpailuissa. Hän pelasi myös Sotšin olympiakisoissa 2014, mutta Latvian kisojen viimeiseksi jääneen puolivälieräottelun jälkeen Freibergs jäi kiinni dopingin käytöstä annettuaan positiivisen näytteen dehydrokloorimetyylitestosteronin käytöstä. Hän antoi puhtaan näytteen sekä ennen olympialaisia että niiden jälkeen, mutta steroidi oli kuitenkin niin uusi, että se ei näkynyt kaikissa testeissä. Freibergs kiisti delfi.lv-sivustolle antamassaan haastattelussa antaneensa positiivisen näytteen. Freibergs sai kahden vuoden kilpailukiellon. Hän valitti tapauksesta urheilun kansainväliseen vetoomustuomioistuimeen, mutta se hylkäsi Freibergsin valituksen. Latvian joukkueesta positiivisen doping-näytteen antoi myös Vitālijs Pavlovs, mutta Latvia sai kuitenkin pitää turnauksen kahdeksannen sijansa.
Freibergs palasi maajoukkuekuvioihin jälleen ennen vuoden 2016 MM-kilpailuja, jolloin hänet valittiin myös lopulliseen kisajoukkueeseen. Vuonna 2017 Freibergs edusti Latviaa sekä olympiakarsinnoissa että MM-kilpailuissa. Latvian joukkueessa Freibergs oli myös vuosien 2018, 2019, 2021, 2022 ja 2023 MM-turnauksissa.
Alfred Korzybski

Alfred Korzybski
Alfred Habdank Scarbeck Korzybski (synt. Alfred Władysław Augustyn Korzybski; 3. heinäkuuta 1879 Varsova, Puola – 1. maaliskuuta 1950 Lakeville, Yhdysvallat) oli puolalainen insinööri ja kielitieteilijä. Hänet tunnetaan parhaiten yleisen semantiikan (engl. general semantics) nimellä kulkeneen kattavaksi tarkoitetun oppirakennelman kehittäjänä.